Man deur weerlig getrefFoto: Netcare 911 ŉ 25-jarige man is in ŉ kritieke toestand nadat hy Donderdag deur weerlig raakgeslaan is in Krugersdorp aan die Wes-Rand. Die man was glo besig om gras te sny toe ŉ donderstorm losgebars het, volgens Shawn Herbst, woordvoerder van Netcare 911. “Die man het saam met ander mense onder ŉ boom skuiling gesoek toe hy deur weerlig getref is.” Volgens Herbst het die man ernstige brandwonde oor ŉ groot deel van sy leef opgedoen. Hy het noodbehandeling op die toneel ontvang voordat hy per helikopter na ŉ hospitaal in Johannesburg geneem is. Die ander mense wat saam met hom onder die boom skuiling gesoek het, is nie ernstig beseer nie. Foto: Netcare 911